Faḍma d Seɛdi tura la tt-ttwalin, la s-sellen tneddeh i uɛewdiw, la tettɛeggiḍ : lukan ɣezzif ufus-is, a ten-id-tennal ! Taswiɛt, bu waḍu yekcem asif, ineggez ɣer daxel-is, nitni ɣef weɛrur-is. Zegren ! bu lebraq yaweḍ -d ɣer yiri n wasif, yebded ɣef iḍ arren ineggura, imezwura deg igenni. D ayen ! Ters-d ɛicuca, tebded, la teskad : ma tezger ula d nettat, teẓra ad yers kan uḍar-is di tmurt tt-yexḍan, a teɣli, a temmet, a tuɣal d iɣed. Daɣ netta, tebded kan la teskad,... agemmaḍ. Agemmaḍ, Faḍma d Seɛdi, mi dzegren, D ayen, rsen ɣer lqaɛa, la leḥḥun ttalin kra usawen akken, s leɛqel s leɛqel.